१९ माघलगत्तैको वैशाखमा महासंघको महाधिवेशन भयो । विष्णु निष्ठुरी अध्यक्ष र म महासचिवमा निर्वाचित भयौँ । यसबीच शाही सत्ताविरुद्ध आन्दोलन सुरु भइसकेको थियो, तर गति लिन सकेको थिएन । पत्रकार महासंघले लोकतन्त्र स्थापनाको एकसूत्रीय नारा अघि सारेर आन्दोलन घोषणा ग¥यो । सरकारले तोकेका निषेधित क्षेत्र तोडेर प्रदर्शन भए । दिनहुँजसो प्रदर्शन, गिरफ्तारी र यातनाको शृंखला चल्यो । प्रत्येक दिन दर्जनौँ पत्रकार गिरफ्तार गरिए । पत्रकार मात्रै हजारभन्दा बढी पक्राउ परे ।
